

Shkolla e Magjistraturës

**PLANI MËSIMOR**

**PËR FORMIMIN FILLESTAR**

**TË**

**SUBJEKTEve tË RIVLERËSIMIT**

**Profili: prokuror**

**VITI AKADEMIK**

**2025 – 2026**



**REPUBLIKA E SHQIPËRISË**

**SHKOLLA E MAGJISTRATURËS**

**KËSHILLI DREJTUES**

**MIRATOHET**

 **KRYETARI**

**PROF. ASOC. DR. SOKOL SADUSHI**

 **DREJTORI**

**ARBEN RAKIPI**

Në zbatim të Kushtetutës së Republikës së Shqipërisë, ligjit nr. 115/2016, “*Për organet e qeverisjes së sistemit të drejtësisë*”, ligjit nr. 96/2016, “*Për statusin e gjyqtarëve dhe prokurorëve në Republikën e Shqipërisë*”, ligjit nr. 98/2016 “*Për organizimin e Pushtetit Gjyqësor në Republikën e Shqipërisë*”, si dhe Rregullores së Brendshme të Shkollës së Magjistraturës, një nga detyrat kryesore të Shkollës së Magjistraturës është trajnimi fillestar i gjyqtarëve, prokurorëve, këshilltarëve, ndihmësve ligjorë dhe avokatëve të shtetit.

I rëndësishëm për Shkollën e Magjistraturës është edhe trajnimi i subjekteve të rivlerësimit, bazuar në nenin 60 të ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”, “Pezullimi nga detyra dhe detyrimi për të ndjekur programin e trajnimit për një periudhe 1-vjeçare që i jepet subjektit të rivlerësimit nëse janë evidentuar mangësi në aftësitë e tij profesionale që mund të plotësohen.

Në përfundim të Programit të Formimit Fillestar, subjektet e rivlerësimit do të vlerësohen nga rezultatet e provimit përfundimtar, i cili do të përfshijë rezultatin e vlerësimeve në lëndët të cilat do të zhvillohen gjatë vitit të parë (70% të vlerësimit të përgjithshëm) dhe një provimi me raste praktike (30% të vlerësimit të përgjithshëm), të cilat do të jenë në funksion të drejtimit të tij dhe mangësive të shprehura me vendim nga institucionet e rivlerësimit. Subjekti i rivlerësimit do të zhvillojë provimin me rastet praktike vetëm në rast se arrin të marrë një vlerësim të paktën “mjaftueshëm” për secilën lëndë.

Subjekti i rivlerësimit është i detyruar të ndjekë aktivitetet trajnuese, të detyrueshme në kuadër të Programit të Formimit Vazhdues. Mospjesëmarrja në më shumë se 5 trajnime, përbën mospërmbushje të planit mësimor dhe mungesë të vlerësimit.

Në përfundim të trajnimit, në funksion të ligjit nr. 84/2016, “*Për rivlerësimin kalimtar të gjyqtarëve dhe prokurorëve në Republikën e Shqipërisë*”, Shkolla e Magjistraturës i paraqet Sekretarit të Përgjithshëm të Komisionit dhe vëzhguesve ndërkombëtarë rezultatet e provimit përfundimtar, duke u shprehur nëse mangësitë janë mënjanuar ose jo.

Komisioni njofton subjektin e rivlerësimit brenda 10 ditëve të paraqesë një shpjegim me shkrim mbi arsyet e mospërfundimit me rezultate të kënaqshme të programit të trajnimit gjatë periudhës së pezullimit. Një kopje e këtij njoftimi i dërgohet vëzhguesit ndërkombëtar.

**1. Të përgjithshme**

Subjekti i rivlerësimit do të marrë pjesë në programin e formimit fillestar që zhvillohet me kandidatët për magjistratë dhe avokatë shteti për ato pjesë të programit që janë parashikuar në këtë plan mësimor, sipas tabelës 1.

Totali i lëndëveqë do të zhvillojë subjekti i rivlerësimit do të jetë 6 (gjashtë) lëndë, të cilat do të realizohen në 632 orë mësimore.

**2. Lëndët**

Shkolla e Magjistraturës ofron një program të specializuar për subjektin e rivlerësimit, sipas Tabelës nr. 1.

|  |  |  |
| --- | --- | --- |
| **Nr.** | **Lëndët** | **Orët në auditor** |
| 1 | Hetimi dhe gjykimi penal | 150 |
| 2 | Gjykimi familjar, i mituri dhe viktima | 100 |
| 3 | Gjykimi kushtetues  | 60 |
| 4 | Gjykimi administrativ | 130 |
| 5 | Etika profesionale | 80 |
| 6 | Aftësi dhe menaxhim | 112 |
|  |  |  |
|  | **Totali orë** | **632** |

**2.1 Lëndët**

2.1.1 Lëndët e vitit të parë ndahen në dy grupe:

1. Lëndë të grupit të parë, ku përfshihen:
	* + 1. Hetimi dhe gjykimi penal;
			2. Gjykimi administrativ;
			3. Gjykimi kushtetues;
			4. Gjykimi familjar, i mituri dhe viktima.
2. Lëndë të grupit të dytë, ku përfshihen:
	* + - 1. Etika profesionale;
				2. Aftësi dhe menaxhim.
			1. Organizimi i lëndëve bëhet me pjesë, sipas programit të lëndës, ose me module, sipas këtij plani mësimor.
		1. **Elementet përbërëse së vlerësimit sipas lëndëve**

*Vlerësimi për lëndët e grupit të parë*

1. Lëndët e grupit të parë do të vlerësohen përgjatë gjithë zhvillimit të lëndës, bazuar në Programin e lëndës.
2. Elementët e vlerësimit janë:

1. Vlerësim me shkrim, sipas pjesëve të organizimit të lëndës, të përcaktuara në programin mësimor dhe/ose portofolit të akteve të kandidatit të hartuara/dorëzuara për atë pjesë të lëndës;

**2. Vlerësim i aftësive dhe kompetencave joligjore**

1. Si rregull, çdo lëndë e grupit të parë ka, të paktën, 3 (tre) vlerësime me shkrim, sipas formës dhe organizimit të përcaktuar në programin e lëndës. Këto vlerësime janë anonime dhe zhvillohen në auditor.
2. Vlerësimet me shkrim mund të jenë të ndryshme për kandidatët për gjyqtarë, prokurorë, avokatë shteti, apo për subjektet e rivlerësimit.
3. Vlerësimi me shkrim përbën 70 (shtatëdhjetë) për qind të vlerësimit përfundimtar të lëndës dhe është rezultat i mbledhjes matematikore të vlerësimeve me shkrim të realizuara përgjatë zhvillimit të lëndës. Ky vlerësim fokusohet kryesisht te njohuritë dhe aftësitë ligjore. Shkalla e vështirësisë së vlerësimit me shkrim, vjen duke u rritur, për të reflektuar nivelet e kompetencave dhe aftësive të arritura, me qëllim vlerësimin e progresit të kandidatit.
4. Skema e vlerësimit të pjesëve, varësisht nga numri i pjesëve përbërëse të lëndës, është si vijon:

*Skema 1*:

Vlerësim me shkrim me 4 (katër) pjesë:

1. *Pjesa e parë: 10-15 për qind të vlerësimit;*
2. *Pjesa e dytë: 15-25 për qind të vlerësimit;*
3. *Pjesa e tretë: 25-30 për qind të vlerësimit;*
4. *Pjesa e katërt:30-35 për qind të vlerësimit.*

*Skema 2*:

Vlerësim me shkrim me 3 (tre) pjesë:

1. *Pjesa e parë: 20- 30 për qind të vlerësimit;*
2. *Pjesa e dytë: 30-40 për qind të vlerësimit;*
3. *Pjesa e tretë: 40-50 për qind të vlerësimit.*
4. Vlerësimi i aftësive dhe kompetencave joligjore përbën 30 (tridhjetë) për qind të vlerësimit përfundimtar të lëndës dhe bëhet në përfundim të zhvillimit të lëndës. Ky vlerësim fokusohet kryesisht te etika, angazhimi dhe kryerja e detyra në kohë, bashkëveprimi i hapur dhe korrekt me kandidatët dhe pedagogët, aftësitë reflektuese dhe kritike.
5. Ky vlerësim bazohet në veprimtaritë mësimore të zhvilluara përgjatë lëndës, të cilat janë edhe pjesë e portofolit të çdo kandidati.
6. Vlerësimi përfundimtar i lëndës së grupit të parë ka një koeficient vështirësie 2 (dy).
	* + 1. *Vlerësimi për lëndët e grupit të dytë*
7. Lëndët e grupit të dytë do të vlerësohen përgjatë gjithë zhvillimit të lëndës, bazuar në Programin e lëndës dhe përmbajnë të njëjtat elemente vlerësimi si lëndët e grupit të parë.
8. Në rastin kur lënda ka disa module, për çdo modul ka, të paktën, 1 (një) vlerësim me shkrim, sipas formës dhe organizimit të përcaktuar në Programin e lëndës. Vlerësimi me shkrim përbën 70 (shtatëdhjetë) për qind të vlerësimit përfundimtar të modulit.
9. Vlerësimi i aftësive joligjore përbën 30 (tridhjetë) për qind të vlerësimit përfundimtar të lëndës/modulit.
10. Në rastin kur lënda ka disa module, vlerësimi përfundimtar i lëndës llogaritet si shumatore e vlerësimit përfundimtar të secilit modul.
11. Shpërndarja e vlerësimit të lëndës sipas moduleve përbërëse të saj është:

e.1 Për lëndën “Aftësi dhe menaxhim”:

* Moduli “Menaxhimi i gjykatës dhe digjitalizimi” përbën 35 (tridhjetë e pesë) për qind të vlerësimit përfundimtar të lëndës;
* Moduli “Arsyetimi ligjor dhe mendimi kritik” përbën 40 (dyzetë) për qind të vlerësimit përfundimtar të lëndës;
* Moduli “Aftësitë për prezantimin e çështjes në gjykatë dhe drejtimin e seancës gjyqësore” përbën 25 (njëzetë e pesë) për qind të vlerësimit përfundimtar të lëndës.
1. Vlerësimi përfundimtar i lëndës së grupit të dytë ka një koeficient vështirësie 1 (një).
2. ***Provimi përfundimtar***
	1. ***Provim me raste praktike sipas drejtimit të subjektit***

Provimi është me shkrim dhe përmban raste praktike sipas drejtimit të subjektit. Në fushat e mëposhtme:

a) E drejta penale dhe procedurale penale;

b) E drejta publike (kushtetuese, të drejtat e njeriut, ndërkombëtare, legjislacioni i BE-së etj.).

1. Për vlerësimin e provimit ngrihet një komision me urdhër të drejtorit, ku anëtarët janë nga radhët e pedagogëve të brendshëm dhe të jashtëm të Shkollës së Magjistraturës, si dhe një monitorues nga ONM-ja.
2. Provimi përfundimtar bëhet me shkrim, duke iu nënshtruar procesit të sekretimit, me qëllim ruajtjen e objektivitetit. Ai do të ketë të njëjtën procedurë sekretimi si provimi i pranimit të kandidatëve në Shkollën e Magjistraturës. Gjatë provimit, shpërndahet një zarf i vogël, i cili ka brenda një letër në të cilën do të shkruhet emri i subjektit. Zarfi i vogël nuk duhet të mbyllet deri në momentin e dorëzimit të provimit. Mbyllja e tij do të bëhet në fund e do të vuloset nga personi përgjegjës i caktuar. Zarfi i madh do të mbyllet nga subjekti dhe duhet të ketë brenda tezat me përgjigjet. Zarfi do të vuloset nga personi përgjegjës. Përmbajtja e çdo zarfi është në përgjegjësinë e subjektit përkatës. Tezat që mungojnë në zarf vlerësohen nga Komisioni me 0 pikë. Anëtari i Komisionit që konstaton i pari mungesën e tezës në zarf e bën këtë gjë publike duke mbajtur një procesverbal të veçantë për këto mungesa, i cili nënshkruhet nga të gjithë anëtarët e komisionit. Emri nuk do të shkruhet në asnjë nga fletët e provimit. Nuk shkruhet mbi vulë. Mbi çdo zarf vendosen 2 vula. Sipërfaqja e zënë nga vula duhet të jetë gjysma mbi fundin e kapakut të zarfit dhe gjysma mbi pjesën e poshtme të zarfit, që ndodhet menjëherë pas kapakut të zarfit. Nuk duhet të lihen hapësira boshe midis rreshtave dhe nuk duhet të përdoren mjete të tjera (fletë, stilolapsa), veç atyre të dhëna nga Shkolla. subjektet nuk lejohen të mbajnë shalle apo kapele, syze dielli, gjatë procesit të provimit. Ndalohet përdorimi dhe mbajtja e telefonave celularë si dhe e pajisjeve të tjera.
3. Kohëzgjatja e provimit: 1 orë për kazus
4. Pasi përfundon provimi, do të bëhet përzgjedhja e zarfeve të provimit në prani të kandidatëve, pastaj do të bëhet sekretimi i tyre. Pas dorëzimit të fletëve të provimit, do të vendoset numrin, si në zarfin e vogël, ashtu dhe në zarfin e madh të çdo subjekti. Komisionit të provimit do t’i vihet në dispozicion vetëm zarfi i madh, me numrin përkatës, i cili përmban fletët e provimit.
5. Subjektet nuk duhet të flasin ose të japin e marrin asistencë nga njëri-tjetri apo nga të tjerë gjatë provimit, për asnjë lloj arsyeje.
6. Zarfet e mëdha me fletët e përgjigjeve do të hapen vetëm në ditët e korrigjimit në prani të komisionit të korrigjimit. Pasi të shpallen rezultatet në bazë të numrave të sekretimit, hapja e zarfeve të vegjël me emrat do të bëhet pas një jave në prani të subjekteve, në mjediset e Shkollës së Magjistraturës.
7. Nuk ka seancë ballafaqimi direkt me komisionin e vlerësimit.
8. Provimi përfundimtar vlerësohet me 100 pikë, me koeficient vështirësie 2.
9. Totali i pikëve ponderohet në vlerën 40 pikë në një shkallë vlerësimi me 100 pikë. Kjo do të thotë se 200 pjesëtohet me koeficientin 5.
10. Tabela me listën dhe vlerësimin e subjekteve të rivlerësimit miratohet nga Këshilli Pedagogjik si dhe Këshilli Drejtues i Shkollës së Magjistraturës.
11. Në përfundim të trajnimit, Shkolla e Magjistraturës i paraqet Sekretarit të Përgjithshëm të Komisionit dhe vëzhguesve ndërkombëtarë rezultatet e provimit përfundimtar, duke u shprehur nëse mangësitë janë mënjanuar ose jo.

**Nivelet e Vlerësimit janë si më poshtë:**

*Niveli “Shkëlqyeshëm” është 100 (njëqind) pikë;*

*Niveli “Shumë mirë” është 90-99 (nëntëdhjetë deri në nëntëdhjetë e nëntë) pikë;*

*Niveli “Mirë” është 70-89 (shtatëdhjetë deri tetëdhjetë e nëntë) pikë;*

*Niveli “Mjaftueshëm” është 60-69 (gjashtëdhjetë deri gjashtëdhjetë e nëntë) pikë;*

*Niveli “Pamjaftueshëm” është 0-59 (zero deri pesëdhjetë e nëntë) pikë.*

**Skema e vlerësimit do të jetë si më poshtë:**

A) Sipas programeve që të ndiqen, totali i pikëve të mundshme që mund të merren nga provimet e vitit të parë pas ponderimit sipas Formulës 1, do të ponderohet me 60 pikë nga 100 pikë. Kjo do të thotë se totali i pikëve të marra pjesëtohet me koeficientin 40. Për rrjedhojë, çdo rezultat i çdo kandidati që është më i vogël ose i barabartë me pikët totale do të pjesëtohet me 40 dhe do të dalë i ponderuar, i barabartë ose më i vogël se 60 pikë.

B) Totali i pikëve të mundshme që merren nga provimi përfundimtar është 200 pikë, të cilat ponderohen në vlerën 40 pikë në një shkallë vlerësimi me 100 pikë. Kjo do të thotë se 200 pjesëtohet me koeficientin 5. Për rrjedhojë, çdo rezultat i çdo kandidati i provimit përfundimtar që është më i vogël ose i barabartë me 200 pikë do të pjesëtohet me koeficientin 5 dhe do të dalë i ponderuar, i barabartë ose më i vogël se 40 pikë.

  **SHKOLLA E MAGJISTRATURËS**

**Vlerësimi i përfundimtar për subjektin e rivlerësimit z./znj.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Emër Mbiemri****(subjekti rivlerësimit)** | **Vlerësim teorik i** **lëndëve** | **Provimi përfundimtar** **100 \*koef.2****200 pikë** | **Vlerësimi përfundimtar** | **Totali 100 pikë** | **Vlerësimi në %** | **Vlerësimi****me Nivele** |
| **Totali pikë****koef. 2 dhe koef.1****(1000 pikë)** | **Teorik / 16.65=****60 pikë** | **Praktik/ 5 =****40 pikë** |
| **1** |  |  |  |  |  |  |  |  |